**Interaktivno sučelje Pythona** – u njemu se može isprobavati izvođenje pojedinih naredbi, a preko njega, otvaramo uređivačko sučelje i grafički prozor.

- služi kao veza s računalom pri izradi programa.

**Naredba** - osnovni element računalnog programa koja naređuje računalu izvršavanje neke radnje.

**Uređivačko sučelje** (u njemu pišemo program) – prozor koji omogućuje upisivanje više naredbi i njihovo trajno čuvanje u obliku datoteke spremljene na disku.

**Računalni program** – pravilan redoslijed naredbi napisanih u uređivačkom sučelju koje računalu kažu što treba napraviti.

**Varijabla** – dio spremnika određenog naziva u koji se pohranjuje neki podatak. Programi pristupaju varijablama u tijeku izvođenja i vrijednost im se može mijenjati.

* varijabla je spremnik za neku vrijednost, ona nije ime podatka nego ime spremnika.

**Rad s ulaznim vrijednostima**

Naredba **input()** – traži od korisnika unos ulaznih vrijednosti koji će se dalje koristiti u izvršenju programa. Podatak koji se unosi uvijek se pridružuje nekoj varijabli:

a = input ( 'Neka vrijednost: ' )

Prvo se upisuje **naziv varijable**, zatim **znak pridruživanja**, naredba **input**, a u zagradi **poruka** koja će se prikazati prije unosa ulazne vrijednosti (poruka nije obvezna, ali je poželjna zbog lakšeg snalaženja u programu).

Naredba **int()** – pretvara podatak u cjelobrojnu vrijednost. Prema osnovnim postavkama, naredba input() uneseni podatak pridružuje varijabli kao znakovni niz. Ako se unose brojevi, naredba int() prije pridruživanja unesenu vrijednost pretvori u broj.

[](https://www.e-sfera.hr/dodatni-digitalni-sadrzaji/a5f217f0-8ca9-4233-9e79-b9ace0826040/assets/image/5pojmovnik_slika2-1.png%22%20%5Co%20%22Redoslijed%20izvr%C5%A1enja%20naredbi)

**Redoslijed izvršenja naredbi**

Naredbe se izvršavaju s desna na lijevo:

1 – naredba **input** ispiše poruku u zagradi i traži da korisnik upiše podatak. U tom trenutku izvršenje skupa naredbi je zaustavljeno dok se podatak ne unese.

2 – naredba **int** uneseni podatak pretvara u cjelobrojnu vrijednost

3 – operacijom **pridruživanja** uneseni podatak se pridružuje varijabli (u ovom slučaju **a**)